### A N U N Ț

În conformitate cu prevederile art. 554 din Ordonanța de urgență a Guvernului nr. 57/2019 *privind Codul administrativ*, cu modificările și completările ulterioare și ale Hotărârii de Guvern nr. 1336/2022 *pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,*

Consiliul Județean Cluj organizează **EXAMEN DE PROMOVARE ÎN GRADE/TREPTE PROFESIONALE imediat superioare celor deținute** pentru următoarele funcții contractuale de execuție:

|  |  |  |  |  |
| --- | --- | --- | --- | --- |
| Nr. crt | Funcția contractuală | Grad/treapta profesională deținut | Grad/treapta profesională după promovare | Structura funcțională |
| 1 | Inspector de specialitate | I | IV | Compartimentul Administrare și Funcționare din cadrul Direcției de Administrare și Exploatare a Stadionului ”Cluj Arena” |
| 2 | Muncitor calificat  (operator xerox) | II | I | Compartimentul Întreținere - Deservire din cadrul Serviciului SSM-PSI, Logistic din Direcția Generală Buget-Finanțe, Resurse Umane |
| 3 | Muncitor calificat (lăcătuș mecanic de întrețienere) | IV | III | Serviciul Operațional din cadrul Direcției de Administrare Drumuri Județene |
| 4 | Muncitor calificat (zidar,pietrar) | IV | III | Serviciul Operațional din cadrul Direcției de Administrare Drumuri Județene |

**Examenul de promovare** în grade/trepte profesionale imediat superioareconstă în susținerea unei **probe scrise,** **pentru funcția de inspector de specialitate** și în susținerea unei **probe practice pentru funcțiile de muncitor calificat**.

**DATA, ORA și LOCUL de desfășurare a examenului:**

Examenul va avea loc în data de **25.06.2024 ora 1000**, astfel:

- pentru funcția de inspector de specialitate la sediul Direcției de Administrare și Exploatare a Stadionului "Cluj Arena", Cluj-Napoca, Aleea Stadionului, nr. 2;

- pentru funcția de muncitor calificat (operator xerox) la sediul din Cluj-Napoca, Calea Dorobanților nr. 106;

- pentru funcțiile de muncitor calificat (lăcătuș mecanic de întrețienere) și muncitor calificat (zidar, pietrar) la sediul Direcției de Administrare Drumuri Județene, Cluj-Napoca, str. Al. Vaida Voevod nr. 55.

**CONDIȚII pentru participarea la examen:**

Pentru a participa la examenul de promovare în grade sau trepte profesionale imediat superioare, candidatul trebuie să îndeplinească cumulativ următoarele condiţii:

a) să fi obţinut calificativul "foarte bine" la evaluarea performanţelor profesionale individuale cel puţin de două ori în ultimii 3 ani, în care acesta s-a aflat în activitate.

b) să aibă o vechime de 3 ani în gradul profesional deținut.

**DOSARUL DE ÎNSCRIERE LA EXAMEN** se depune de către candidaţi în termen de 5 zile lucrătoare de la data afişării anunţului privind organizarea examenului de promovare în grade profesional, respectiv în perioada **10.06.2024 – 14.06.2024** la sediul Consiliului Judeţean Cluj, camera 305, Serviciul Resurse Umane, Guvernanță Corporativă şi va conţine în mod obligatoriu:

1. cerere de înscriere, conform formularului anexat;
2. adeverinţe eliberate de angajatori din care să reiasă vechimea în gradul sau treapta profesională din care promovează;
3. copii ale rapoartelor de evaluare a performanţelor profesionale din ultimii 3 ani în care s-a aflat în activitate.

**Modalitatea de desfășurare a examenului:**

* Examenul de promovare constă în următoarele etape:
* **selecția dosarelor** de examen în termen de două zile lucrătoare de la expirarea termenului de depunere a dosarelor, pe baza îndeplinirii condițiilor de participare la examen;
* **proba scrisă** pentru **inspector de specialitate**, respectiv **probă practică** pentru **muncitori calificați**.

Se pot prezenta la următoarea etapă numai candidaţii declaraţi „admis” la etapa precedentă.

**Pentru proba scrisă:**

* Proba scrisă constă în redactarea unei lucrări și/sau în rezolvarea unor teste-grilă.
* Subiectele pentru proba scrisă se stabilesc pe baza bibliografiei și a tematicii de examen.
* Comisia de examinare stabileşte punctajul maxim pentru fiecare subiect, care se comunică odată cu subiectele şi se afişează la locul desfăşurării examenului.
* Durata probei scrise se stabileşte de comisia de examinare în funcţie de gradul de dificultate şi complexitate al subiectelor, dar nu poate depăşi 3 ore.

**Pentru proba practică:**

* Proba practică constă în testarea abilităților și aptitudinilor practice.
* Proba practică se desfășoară pe baza unui plan stabilit de comisia de examinare și care va include criterii de evaluare.
* Probele practice se stabilesc pe baza bibliografiei și a tematicii de examen.
* Comisia de examinare stabileşte punctajul maxim pentru fiecare criteriu de evaluare cuprins în plan.

**Pentru ambele probe:**

* Pentru proba scrisă/practică se stabilește un punctaj de maximum 100 de puncte.
* Sunt declaraţi admişi la proba scrisă/practică candidaţii care au obţinut minimum 50 de puncte.
* Comunicarea rezultatelor la fiecare probă se realizează prin afişare la sediul şi pe pagina de internet a Consiliului Județean Cluj, în termen de o zi lucrătoare de la data finalizării probei şi conţine atât punctajul obţinut, cât şi menţiunea „admis“ sau „respins“, după caz.
* După afişarea rezultatelor obţinute la selecţia dosarelor de înscriere și proba scrisă/practică candidaţii nemulţumiţi pot depune contestaţie la compartimentul resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise/practice, sub sancţiunea decăderii din acest drept.
* Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale examenului se realizează folosindu-se codul numeric pentru identificare atribuit fiecărui candidat.

**BIBLIOGRAFIA și TEMATICA**

**pentru examenul de promovare în grad profesional din cadrul**

**Compartimentului Administrare și Funcționare**

1. **Ordonanța de urgență a Guvernului nr. 57/2019** privind codul administrativ, cu modificările şi completările ulterioare;

**cu Tematica**:

* Partea a III- Administrația publică locală -Titlul V Autoritățile administrației publice locale:
* Capitolul VI Consiliul Județean - Secțiunea 1 Constituirea Consiliului Județean și Secțiunea a 2-a Funcționarea Consiliului Județean;
* Capitolul VII Președintele și vicepreședinții Consiliului Județean – Secțiunea 1 Dispoziții generale și Secțiunea a 2-a Rolul și atribuțiile președintelui Consiliului Județean;
* Partea a V-a - Reguli specifice privind proprietatea publică şi privată a statului sau a unităţilor administrativ-teritoriale - Capitolul III - Modalităţile de exercitare a dreptului de proprietate publică al statului sau al unităţilor administrativ-teritoriale - Secțiunea 4 Închirierea bunurilor proprietate publică ( art. 332-art.248)

1. **Legea nr. 544/2001** privind liberul acces la informațiile de interes public, cu modificările și completările ulterioare;

**cu Tematica:** Legea nr. 544/2001 privind liberul acces la informațiile de interes public, cu modificările și completările ulterioare- integral;

1. **Legea nr. 319/2006** a securității și sănătății în muncă, cu modificările și completările ulterioare;

**cu Tematica:**

* Capitolul III – Obligațiile angajatorilor;
* Capitolul IV – Obligațiile lucrătorilor.

1. **Legea nr. 287/2009** privind Codul Civil, republicat, cu modificările și completările ulterioare

**cu Tematica**:

* Cartea V - Despre obligații - Titlul II - Izvoarele Obligațiilor - Secțiunea I, II – Art. 1166-1177
* Cartea V – Despre obligații - Secțiunea 9 – Încetarea contractului – Art. 1321 – 1323
* Titlul VIII – Restituirea prestațiilor – Capitolul . I – Dispoziții generale – Art. 1635 – 1638

**BIBLIOGRAFIA și TEMATICA**

**pentru examenul de promovare în treaptă profesională din cadrul**

**Compartimentului Întreținere - Deservire**

1. **Legea nr. 16/1996** privind Arhivele Naționale, republicată, cu modificările şi completările ulterioare;

**cu Tematica**: Capitolul III Obligațiile creatorilor și deținătorilor de documente

1. **Legea nr. 319/2006** a securității și sănătății în muncă, cu modificările și completările ulterioare;

**cu Tematica:**

* Capitolul III – Obligațiile angajatorilor;
* Capitolul IV – Obligațiile lucrătorilor.

1. Manual utilizare aparate de multiplicat Ricoh MPC 5500, Ricoh Afficio MPC 2000;
2. Vlad Tudor, Word curs pentru începători, editura Astro, 2024.

**BIBLIOGRAFIA și TEMATICA**

**pentru examenul de promovare în treaptă profesională din cadrul**

**Serviciului Operațional**

**Bibliografie**

- SR 1848 - 1 – 2011 – Semnalizare rutieră, indicatoare și mijloace de semnalizare rutieră, Partea I, clasificare, simboluri și amplasare

- SR 1848 - 7 -2015 - Semnalizare rutieră, marcaje rutiere

- Procedura operațională – execuția lucrărilor de semnalizare rutieră verticală (instalare / montare-plantare și intreținere indicatoare rutiere)

- Procedura operațională - execuția lucrărilor de aplicare marcaje rutiere longitudinale, transversale și diverse

**Tematica:**

* Pregătirea suprafețelor suport pentru lucrările de montare a indicatoarelor rutiere şi pentru realizarea lucrărilor de aplicare bicomponent 2K;
* Utilizarea materialelor necesare activităţii de montare a indicatoarelor rutiere;
* Montarea/demontarea indicatoarelor rutiere;
* Asigurarea funcționării mașinilor, utilajelor și a echipamentelor mecanice care ajută la realizarea activităţilor în legătură cu specificul DADJ-Serviciul Operaţional;
* Folosirea trusei/truselor de scule;
* Remedierea defecțiunilor;
* Transportul/Utilizarea sculelor de lucru;
* Reguli generale de protecția muncii și PSI.

Pentru toate actele normative mai sus menționate în cadrul Bibilografiei și Tematicii, forma valabilă se considera aceea având toate modificările și completările ulterioare, până la ziua publicării anunțului.

Informații suplimentare se pot obține la adresa <https://cjcluj.ro/concurs/> sau la sediul Consiliului Județean Cluj, Calea Dorobanților nr. 106 – Serviciul Resurse Umane, Guvernanță Corporativă, camera 305, persoane de contact Simona Man, consilier, email [simona.man@cjcluj.ro](mailto:simona.man@cjcluj.ro), tel/fax 0372-640024, Camelia Tămaș, consilier, email [camelia.tamas@cjcluj.ro](mailto:camelia.tamas@cjcluj.ro), Cristina Becheși, consilier, email [cristina.bechesi@cjcluj.ro](mailto:cristina.bechesi@cjcluj.ro), tel/fax 0372-640024 sau tel.0372-640025.

Anexăm: Formularul de înscriere.

**Afişat în data de 10.06.2024 ora 08:00, la sediul și pe pagina de internet a Consiliului Județean Cluj**